open-index/open-wikipedia-markdown huggingface dataset:
Rudolf Diels

**Rudolf Diels** (16. joulukuuta 1900 – 18. marraskuuta 1957) oli saksalainen virkamies. Hän oli Hermann Göringin suojatti ja johti natsi-Saksan salaista valtionpoliisia Gestapoa 1933–1934.

Palveltuaan ensimmäisessä maailmansodassa Diels opiskeli lakia Marburgin yliopistossa. Diels meni töihin Preussin sisäministeriöön 1930 ja toimi poliisin neuvonantajana 1932. Hänen tehtävänsä tuolloin oli rajoittaa poliittisten radikaalien, sekä kansallissosialistien että kommunistien toimia. Adolf Hitlerin noustua valtaan vuonna 1933, Göringistä tuli Preussin sisäministeri. Diels ilmoittautui välittömästi natsien kannattajaksi ja sai Göringin puolelleen. Göring teki hänestä Preussin uuden valtionpoliisin osasto 1A:n johtajan. Osasto nimettiin pian uudelleen Gestapoksi.

Diels sai kilpailijoistaan kuten Reinhard Heydrichista voimakkaita vihollisia. Pitkien puukkojen yönä Hitlerin johtama kansallissosialistinen puolue suoritti sisäisiä puhdistuksia ja kosti poliittisille vihollisilleen. Mustamaalattu Diels onnistui pakenemaan täpärästi ja välttymään hankaluuksilta. Hänet erotettiin Gestapon johdosta 1. huhtikuuta 1934, kun virka siirtyi Heinrich Himmlerille. Diels tyytyi pienempiin tehtäviin ja meni myöhemmin naimisiin Göringin serkun kanssa. Diels säilytti henkensä natsi-Saksan johdon sisäisissä valtakiistoissa lähinnä Göringin ansiosta.

Sodan jälkeen Diels työskenteli Ala-Saksin hallinnossa ja sisäministeriössä, kunnes jäi eläkkeelle 1953. Hän kuoli metsästysonnettomuudessa saamiinsa haavoihin.
Aurinkolurikki

**Aurinkolurikki** (*Neopsittacus musschenbroekii*) on Papua-Uudella-Guinealla elävä kaijalaji. Laji on nimetty hollantilaisen luonnontieteilijän Pieter van Musschenbroeckin kunniaksi.

## Koko ja ulkonäkö
Aurinkolurikin pituus on noin 23 cm ja paino 43–55 g. Sen höyhenpuvun pääväri on vihreä, alapuolelta kellanvihreä. Päälaki on oliivinruskea keltaisin viiruin, myös naama ja kurkku ovat keltaviiruiset. Rinta ja vatsan keskiosa ovat punaiset, samoin siiven alapinta. Pitkähkön pyrstön kärki ja reunat ovat keltaiset, samoin pyrstön alapinta. Nokka on vaaleankeltainen, iiris punainen ja koivet harmaat. Sukupuolet ovat samanvärisiä. Nuori yksilö on himmeämmän värinen, ja sen iiris on kellanruskea tai oranssi.

## Esiintyminen
Aurinkolurikki elää Papua-Uuden-Guinean vuoristoseuduilla. Lajin elinympäristön laajuus on 50&nbsp;000–100&nbsp;000 neliökilometriä ja sen populaation koko on arviolta yli 300&nbsp;000 yksilöä. Lajista tunnetaan kolme alalajia: *musschenbroekii*, *medius* ja *major*.

## Elinympäristö
Aurinkolurikit elävät vuoristometsissä 1&nbsp;250–2&nbsp;800 metrin korkeudella. Yleensä ne liikkuvat puiden latvustoissa pareittain tai pikku parvina. Ne lyöttäytyvät usein muiden lurikkien seuraan. Aurinkolurikki on harvinainen lemmikkilintuna.

## Lisääntyminen
Pesintä tunnetaan vankeudessa eläneiden lintujen osalta. Munia on tavallisesti kaksi. Haudonta-aika on noin 23 päivää ja pesäpoikasaika kaksi kuukautta.

## Ravinto
Aurinkolurikit syövät kukkia ja niiden siitepölyä ja mettä sekä hedelmiä, marjoja, siemeniä ja mahdollisesti myös hyönteisiä ja niiden toukkia.

## Lähteet

* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust
Kuwaitin jalkapallomaajoukkue

**Kuwaitin jalkapallomaajoukkue** edustaa Kuwaitia jalkapallon miesten maajoukkuekilpailuissa. Sitä hallinnoi Kuwaitin jalkapalloliitto.

Kuwaitin maajoukkue on esiintynyt kerran MM-kilpailujen lopputurnauksessa: Espanjan kisoissa 1982. Se pelasi ensin 1–1-tasapelin Tšekkoslovakiaa vastaan, mutta hävisi Ranskalle 1–4 ja Englannille 0–1 pudoten jatkosta alkulohkon jälkeen. 

Kuwait voitti Aasian mestaruuden kotikisoissaan 1980. Se sijoittui alkulohkossaan toiseksi, kukisti välieräottelussa Iranin 2–1 ja loppuottelussa Etelä-Korean 3–0.  Maanosan mestaruuskilpailuissa Kuwait on saanut lisäksi hopeaa Iranissa 1976 hävittyään loppuottelussa Iranille 0–1  sekä pronssia Singaporessa 1984 voitettuaan pronssiottelussa Iranin rangaistuspotkukilpailun jälkeen .

## Maailmanmestaruuskilpailut
*1930–1970 – *Ei osallistunut*
*1974–1978 – *Ei selviytynyt karsinnoista*
*1982 – 1. kierros
*1986–2014 – *Ei selviytynyt karsinnoista*

## Aasian-mestaruuskilpailut
* 1956–1968 – *Ei osallistunut*
* 1972 – 1. kierros
* 1976 – Hopeaa
* 1980 – Mestaruus
* 1984 – Pronssia
* 1988 – 1. kierros
* 1992 – *Ei selviytynyt karsinnoista*
* 1996 – 4. sija
* 2000 – Puolivälierät
* 2004 – 1. kierros
* 2007 – *Ei selviytynyt karsinnoista*
* 2011 – 1. kierros
* 2015 – 1. kierros

## Lähteet

## Aiheesta muualla
*Kuwaitin jalkapalloliiton virallinen sivusto
Alun Jones

**Alun Arthur Gwynne Jones**, Chalfontin paroni, (5. joulukuuta 1919 Monmouth, Wales –  10. tammikuuta 2020) oli brittiläinen poliitikko.

Jones toimi ministerinä Foreign and Commonwealth Officessa vuosina 1964−1970. Privy Counciliin hänet oli nimitetty vuonna 1964. Jones on ollut Chalfontin paroni 11. marraskuuta 1964 lähtien. Hän on pitkäaikaisin elinikäinen pääri Shawcrossin paronin, Hartley Shawcrossin kuoltua vuonna 2003.

Jones on myös kirjoittanut useita kirjoja sotahistoriasta.

## Lähteet
*thePeerage.com

### Viitteet
Audacious (ohjelma)

**Audacious Media Player** on mediasoitinohjelma, joka jatkaa Beep Media Playerin kehitystä. Kun muut lähtivät kehittämään BMPx:ää, Ariadne "kaniini" Conill ilmoitti aloittavansa projektin, jossa alkuperäisen BMP:n kehitys jatkuisi. Audacious on vapaan ohjelmiston mediasoitin POSIX-järjestelmille, esimerkiksi Linuxille.

Ohjelman käyttöliittymä on siirtynyt GTK-kirjastosta Qt-kehykselle. Ulkoasu on vastaava kuin aiemmassa, mutta käytettävyyttä on parannettu. GTK-tuki on säilytetty, mutta uudet ominaisuudet lisätään Qt-pohjaiseen käyttöliittymään.

Ohjelma tukee chiptune- ja tracker-musiikkia SID-, S3M- ja MOD-muodoissa ja ffmpeg-lisäosan kautta muitakin muotoja.
Ohjelmassa on ReplayGain-tuki. Ohjelma tukee erilaisia toistorajapintoja ja tiedostomuotoja laajennusosien avulla. Ohjelmassa on muun muassa FLAC ja PipeWire-tuki.

## Lähteet

## Aiheesta muualla

*Audacious-mediasoittimen kotisivu
BBC Archives

**The BBC Archives** brittiläisen heavy metal -yhtye Iron Maidenin live-albumi. Albumi julkaistiin 4. marraskuuta 2002. Se sisältää yhtyeen live-esityksiä vuosilta 1979-1988. Live-esityksiä on neljä. Albumi julkaistiin osana *[[Eddie’s Archive]]* -boksia.

## Kappaleet
Kaikki kappaleet on säveltänyt ja sanoittanut Steve Harris, ellei toisin mainita.
### Ensimmäinen levy
#### Friday Rock Show Session (1979)
# 
# 
# 
# 

##### Kokoonpano
* Paul Di'Anno – laulu
* Dave Murray – kitara
* Tony Parsons – kitara
* Steve Harris – basso
* Doug Sampson – rummut

#### Reading Festival (1982)
# 
# 
# 
# 
# 
# 
# 
# 
# 
# 

##### Kokoonpano
* Bruce Dickinson – laulu
* Dave Murray – kitara
* Adrian Smith– kitara
* Steve Harris – basso
* Clive Burr – rummut

### Toinen levy
#### Reading Festival (1980)
# 
# 
# 
# 
# 
# 

##### Kokoonpano
* Paul Di'Anno – laulu
* Dave Murray – kitara
* Dennis Stratton – kitara
* Steve Harris – basso
* Clive Burr – rummut

#### Monsters of Rock Festival Donington (1988)
# 
# 
# 
# 
# 
# 
# 
# 

##### Kokoonpano
* Bruce Dickinson – laulu
* Dave Murray – kitara
* Adrian Smith – kitara
* Steve Harris – basso
* Nicko McBrain – rummut

## Lähteet
Kamferipuu

**Kamferipuu** (*Cinnamomum camphora*) on aasialainen puu, jota on viljelty siitä saatavan tuoksuvan kemikaalin, kamferin takia.

## Ulkonäkö ja koko
Kamferipuu kasvaa 20–30 metriä korkeaksi. Rungon halkaisija voi olla 4,5 metriä ja lehvästön leveys kaksi kertaa puun korkeus. Sen lehdet ovat ikivihreät, kiiltävän vahapintaiset. Jokaisessa lehdessä on kolme selvästi erottuvaa kellertävää lehtisuonta. Nuorina lehdet ovat kirkkaanvaaleanvihreitä. Keväällä puuhun puhkeaa paljon pieniä, valkoisia kukkia. Niistä kypsyy mustia, halkaisijaltaan noin senttimetrin mittaisia marjoja.

## Levinneisyys
Kamferipuuta kasvaa Kiinassa, Japanissa, Koreassa ja Taiwanissa. Sitä on istutettu Yhdysvaltoihin ja Australiaan, missä se on levinnyt luontoon.

## Lähteet

## Aiheesta muualla
* ITIS: ''Cinnamomum camphora'' 
* United States Department of Agriculture (USDA): ''Cinnamomum camphora'' 
* Flora of China: ''Cinnamomum camphora'' 
* Dr. Duke's Phytochemical and Ethnobotanical Databases: ''Cinnamomum camphora''  
* Centre for Agriculture and Biosciences International (CABI): ''Cinnamomum camphora'' (camphor laurel)
Teija Saari

**Teija Tuulikki Saari** (s. 21. maaliskuuta 1978 Alavus) on entinen suomalainen seiväshyppääjä. Hän edusti Alavuden Urheilijoita ja häntä valmensi Erkki Saari.

Saari sijoittui 19-vuotiaiden EM-kilpailuissa Ljubljanassa 1997 neljänneksi tuloksella 395 cm. Seuraavana vuonna hän osallistui aikuisten EM-kilpailuihin niin sisä- kuin ulkoradoillakin jääden molemmissa karsintakilpailuun. Vuonna 1999 hän oli kymmenes 22-vuotiaiden EM-kilpailuissa Göteborgissa. Saari voitti uransa aikana kolme aikuisten maaottelukilpailua ulkoradoilla ja neljä sisäradoilla. Hän hyppäsi ennätyksensä 410 cm Lappeenrannassa 15. heinäkuuta 2001. Saari paransi 14 kertaa nimissään ollutta seiväshypyn Suomen ennätystä ja oli ensimmäinen suomalainen 4 metrin ylittäjä.

## Saavutukset

* Kalevan kisoissa kultaa 1995, 1997, 1998, 1999, 2001 ja 2002.
* Kalevan kisojen SM-hopeaa hän sai 1996, 2000 ja 2003.
* Sisäratojen Suomen mestaruuden Saari voitti 1996, 1997, 1998, 1999, 2001 ja 2002.
* Sisäratojen SM-hopeaa 2003 ja 2004.

## Lähteet
*
*
Tiina Vilenius

**Tiina Vilenius** (s. 4. heinäkuuta 1971 Tampere) on entinen suomalainen seiväshyppääjä. Hän edusti Yleisurheilu-Team Sahalahtea ja vastasi itse valmennuksestaan.

Vilenius sijoittui 18:nneksi sisäratojen EM-kilpailuissa Tukholmassa 1996 tuloksella 345 cm. Hän voitti uransa aikana yhden aikuisten maaottelukilpailun, Helsingissä elokuussa 1996 ennätyksellään 380 cm.

Vilenius voitti Kalevan kisoissa kultaa Tampereella 1996, hopeaa Lapualla 1995 ja Lappeenrannassa 1997 sekä pronssia Oulussa 1998 ja Seinäjoella 1999. Sisäratojen SM-kilpailuissa hän sai hopeaa 1996 ja pronssia 1999.

## Lähteet
*
*
Kristillinen seurakunta Uusipesula

**Kristillinen seurakunta Uusipesula** on helluntaiherätykseen ja Suomen Helluntaikirkkoon kuuluva seurakunta Turun Varissuolla Kousankadulla.

Seurakunta itsenäistyi Turun helluntaiseurakunnasta vuoden 2005 lopulla. Toimintamuotoihin kuuluvat jumalanpalvelukset, kerhot, pienryhmät sekä diakoniatoimintana kirpputori "Wakke" ja ruokajako torstaisin Leipä-iltojen muodossa. Seurakunnassa oli vuonna 2022 noin 200 jäsentä.

## Lähteet

## Aiheesta muualla
* Seurakunnan arkistoidut kotisivut
Wayne’s World 2

**Wayne’s World 2** on Mike Myersin tähdittämä jatko-osa vuoden 1992 komediaelokuvalle *[[Wayne’s World]]* vuodelta 1993. Elokuva kertoo kaveruksista Waynestä ja Garthista, jotka kuvaavat televisio-ohjelmaa *Wayne’s World*. Elokuvan ohjasi Stephen Surjik.

Elokuva pohjautuu Saturday Night Livessä esitettyyn samannimiseen sketsiin.

## Näyttelijät

## Arvioita
*[[Video-opas|Video-oppaassa]]* vuodelta 1994 Olavi Similä sanoo elokuvaa koko lailla turhaksi jatko-osaksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet
Harry Winston

**Harry Winston**  (1. maaliskuuta 1896 – 8. joulukuuta 1978) oli yhdysvaltalainen jalokiviseppä ja -kauppias.

Hän osti Hope-timantin, jonka sanottiin tuottavan omistajalleen tai anastajalleen huonoa onnea. Vuonna 1958 Winston lahjoitti timantin Smithsonian-instituutin kokoelmiin.

## Lähteet
* Hope-timantin kirous; USKOMATONTA MUTTA TOTTA, s. 232
Turun adventtiseurakunta

**Turun adventtiseurakunta** on Turussa toimiva Suomen Adventtikirkkoon kuuluva seurakunta, joka perustettiin 5. elokuuta 1919. 1930-luvulla ja vuosina 1943–1947 seurakunta koki voimakkaita kasvun aikoja, sillä kumpanakin ajanjaksona seurakunnan jäsenmäärä kasvoi noin 200:lla. Nykyiseen toimipaikkaansa Betel-kirkkoon seurakunta siirtyi marraskuussa 1984. Aiempi kirkko oli ollut vuodesta 1936 Jarrumiehenkadulla. Nykyinen jäsenmäärä on noin 350.

Turussa on aiemmin sijainnut Suomen Adventtikirkon toimisto, mutta se siirtyi vuoden 1996 alussa Tampereelle.

## Katso myös
* Adventismi Suomessa
* Suomen Adventtikirkko

## Lähteet

## Aiheesta muualla
Seurakunnan kotisivut
Julian Beck

**Julian Beck** (31. toukokuuta 1925 New York, New York – 14. syyskuuta 1985 New York, New York) oli yhdysvaltalainen näyttelijä, ohjaaja, taidemaalari ja runoilija. Hän perusti yhdessä vaimonsa kanssa vuonna 1947 teatteriryhmän *The Living Theater*, joka on yksi pisimpään Yhdysvalloissa toimineista kokeellisista teatteriryhmistä. Heidän innoittajanaan oli Antonin Artaud ja tämän manifesti *Theatre of Cruelty* (suomennettuna *Julmuuden teatteri*).

Näyttelijänä Beck esiintyi elokuvissa *Oidipus* (*Edipo Re*, 1967) ja *Amore e rabbia* (1969). Hän ehti aloittaa myös elokuvan Poltergeist II kuvaukset, mutta kuoli ennen elokuvan valmistumista.

## Lähteet

## Aiheesta muualla

*
Poltergeist II

**Poltergeist II** on kauhuelokuva vuodelta 1986. Se on jatkoa elokuvalle Poltergeist, ja kertoo samasta Freelingin perheestä kuin edeltäjänsä. Perhe on muuttanut mummolaan edellisen elokuvan tapahtumien jälkeen. 

Elokuva oli ehdolla parhaiden erikoistehosteiden Oscar-palkinnon saajaksi.

## Näyttelijät

## Arvioita
*[[Video-opas|Video-oppaassa]]* vuodelta 1994 Kari Salminen kutsuu kakkososaa typerillä selityksillä pilatuksi alkuperäisen elokuvan alaviitteeksi. Hän antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* 
* Arvio Fast Rewind
Annika Kumlin-Henttu

**Annika Maaria Kumlin-Henttu**. o.s. **Kumlin**. (s. 23. maaliskuuta 1977 Lappeenranta) on suomalainen yleisurheilija, jonka päämatka oli 400&nbsp;metrin aitajuoksu. Hän edusti Lappeenrannan Urheilu-Miehiä, ja häntä valmensivat Teuvo Laukkanen, Markus Iitiä, Tapani Torvi ja Risto Kangas.

Kumlin sijoittui 19-vuotiaiden EM-kilpailuissa Nyíregyházassa 1995 viidenneksi 400&nbsp;metrin aitajuoksussa ajalla 57,85 s. Seuraavana vuonna hän oli saman ikäluokan MM-kilpailuissa Sydneyssä kuudes ajalla 58,80 s. Vuonna 1998 hän voitti Eurajoella 22-vuotiaiden Pohjoismaiden mestaruuskilpailuissa kultaa 400&nbsp;metrin aitajuoksussa ja hopeaa 400&nbsp;metrillä. Hän juoksi aidatun ratakierroksen ennätyksensä – ja 19-vuotiaiden Suomen ennätyksen – 57,34 s Kalevan kisoissa 1996. Samoissa kilpailuissa hän teki ennätyksensä myös 400 metrin juoksussa ajalla 54,64 s.

Kumlin voitti 400&nbsp;metrin aitajuoksun Suomen-mestaruuden Seinäjoella 1999. SM-hopeaa hän sai Lapualla 1995, Tampereella 1996 ja Oulussa 1998 sekä SM-pronssia Lappeenrannassa 1997 ja Lahdessa 2000. 400&nbsp;metrin juoksussa hän sai SM-pronssia 1996. Sisäratojen SM-kilpailuissa hän voitti kultaa 300 metrin aitajuoksussa 1995 ja 1996.

Vuonna 2014–2015 hän valmensi muun muassa Lappeenrannan Catz koripallojoukkueen A-junioreita fyysisen valmennuksen osalta.

## Lähteet
*
*
King Fang

**King Fang** () on vuonna 1978 valmistunut anime-elokuva. Elokuvan on ohjannut Eiji Okabe. Se kertoo nuoresta koirasudesta, jonka emo on metsästyskoira ja isä sirkuksesta karannut susi. Vaikka ihmisperhe kasvattikin Fangin, se on kuitenkin villieläin ja sen kohtalo on elää luonnossa. Tarina etenee huippuunsa, kun Fang palaa sirkuksesta kotiin ja kohtaa vihollisensa, ruskeakarhun, joka on tappanut sen koko perheen.

## Aiheesta muualla
*Anime News Network
Suomusiepot

**Suomusiepot** (*Fraseria*) on sieppojen heimoon kuuluva lintusuku.

## Suomusieppoihin (''Fraseria'') kuuluvia lajeja
* Pikkusuomusieppo (*Fraseria cinerascens*)
* Suomusieppo (*Fraseria ocreata*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Fraseria
Daniel Abraham

**Daniel Abraham** (s. 14. marraskuuta 1969) on yhdysvaltalainen tieteis- ja fantasiakirjailija.

Soolokirjailijana Abrams tunnetaan parhaiten fantasiasarjastaan *The Long Price Quartet* (2006–2009). 

Abraham on yhdessä Ty Franckin kanssa julkaissut tekijänimellä James S. A. Corey *[[Expanse (kirjasarja)|Expanse-kirjasarjaa]]*, jonka ensimmäinen romaani julkaistiin 2011. Abraham on Franckin kanssa mukana myös kirjasarjan pohjalta tehtävän *[[Expanse (televisiosarja)|Expanse-televisiosarjan]]* teossa. 

Abraham on myös kirjoittanut yhdessä George R. R. Martinin ja Gardner Dozoisin kanssa tieteisromaanin *Hunter's Run* (2007) sekä urbaanifantasian *Unclean Spirits* (2008) salanimellä M.L.N. Hanover. Abrahamin kertomuksia on julkaistu myös eri lehdissä ja valikoimissa. Abraham on ollut ehdokkaana Hugo- ja Nebula-palkintojen saajaksi.  

Abraham asuu Albuquerquessa New Mexicossa.  

## Teokset

### The Expanse

### The Long Price Quartet

* *A Shadow in Summer* (2006)
* *A Betrayal in Winter* (2007)
* *An Autumn War* (2008)
* *The Price of Spring* (2009)

### The Black Sun's Daughter

* *Unclean Spirits* (2008) (nimellä M.L.N. Hanover)
* *Darker Angels* (2009) (nimellä M.L.N. Hanover)
* *Vicious Grace* (tulossa 2010) (nimellä M.L.N. Hanover)

### Muut romaanit

* *Hunter's Run* (muut tekijät Gardner Dozois ja George R. R. Martin, 2007)

### Kokoelmat
* *Leviathan Wept and Other Stories* (tulossa 2010)

## Lähteet

## Aiheesta muualla

* Kotisivut. 
* M.L.N. Hanoverin kotisivut.
Rokkaava Judy Jetson

**Rokkaava Judy Jetson** (*Rockin' with Judy Jetson*) on vuonna 1988 ensi-iltansa saanut animaatioelokuva, joka perustuu 1960-luvulla tehtyyn tulevaisuuteen sijoittuvaan Jetsonit-televisiosarjaan. Elokuvan ohjasi Paul Sommer ja sen käsikirjoittivat Charles M. Howell IV sekä Kevin Hopps. Elokuvan tuotti Hanna-Barbera yhdessä Wang Film Productions Companyn ja Cuckoo's Nest Studiosin kanssa.

## Juoni

Rocktähti Sky Rocker on vienyt Judy Jetsonin sydämen, niin hän menee kahden ystävänsä kanssa laulajan konserttiin. Eräs musiikkia inhoava ilkeä noita on kuitenkin siepannut rocktähden ja tytöt päättävät lähteä pelastamaan häntä noidan kynsistä. Samalla konserttiin asti seurannut Judyn isä George joutuu vankilaan, jolloin hänen poikansa Elroy ja perheen koira Astro tulevat paikalle pelastamaan hänet, mutta joutuvatkin vaikean päätöksen eteen: kumman he pelastaisivat ensin, isänsä vai siskonsa Judyn. Lopulta loputkin Jetsonin perheen jäsenet sekaantuvat Judyn sankarillisen yrityksen hetkeen ja saavat todistaa kuinka hän on aikeissa pelastaa rocktähti Sky Rockerin ilkeän noidan käsittelystä.

## Äänirooleissa

## Arvioita
*[[Video-opas|Video-oppaassa]]* vuodelta 1994 Markku Salmi ei innostu elokuvasta pohjana olevan tv-sarjan tavoin laadukkaasta piirrosjäljestä huolimatta. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet
Anu Hämäläinen

**Anu Marjo Hämäläinen** (o.s. **Pirttimaa**) (s. 4. kesäkuuta 1972 Ylivieska) on kilpauransa lopettanut suomalainen pikajuoksija. Hän edusti Ylivieskan Kuulaa ja häntä valmensi Juha Pirttimaa.

Hämäläinen juoksi Stuttgartin MM-kilpailuissa 1993 avausosuuden Suomen 4&nbsp;×&nbsp;100 metrin viestijoukkueessa, joka sijoittui seitsemänneksi Suomen ennätysajalla 43,37 . Helsingin EM-kilpailuissa 1994 hän karsiutui alkuerissä sekä 100 että 200&nbsp;metrin juoksussa sekä juoksi ensimmäisen osuuden seitsemänneksi sijoittuneessa Suomen pikaviestijoukkueessa . Atlantan olympialaisissa 1996 ja Ateenan MM-kilpailuissa 1997 hän oli mukana alkuerissä pudonneessa Suomen pikaviestijoukkueessa.

Hämäläinen saavutti Kalevan kisoissa 100&nbsp;metrillä hopeaa Tuusulassa 1994 sekä pronssia Mikkelissä 1993, Tampereella 1996 ja Lappeenrannassa 1997. 200&nbsp;metrillä hän sai SM-hopeaa 1994 sekä pronssia 1996 ja 1997. Sisäratojen SM-kilpailuissa Hämäläinen sai 60&nbsp;metrillä hopeaa 1994 ja 1995 sekä pronssia 1996. Lisäksi hän sai pronssia 200&nbsp;metrillä 1996.

Hämäläinen työskentelee koulunkäynninohjaajana ja on avioliitossa entisen uimarin Sami Hämäläisen kanssa ja heillä on kolme tytärtä, jotka kilpailevat myös uimareina.

## Ennätykset

### Ulkoradat

### Sisäradat

## Lähteet
* 
* 

### Viitteet
Pietarin evankeliumi

**Pietarin evankeliumi** () on varhaiskristillinen *[[Uusi testamentti|Uuden testamentin]]* apokryfisiin kirjoihin kuuluva pseudepigrafinen evankeliumi, josta on säilynyt ainoastaan katkelmia Jeesuksen kärsimyshistoriasta.

## Historia

*Pietarin evankeliumi* on ajoitettu noin vuosiin 70–160. 1800-luvun loppupuolelle asti *Pietarin evankeliumi* tunnettiin ainoastaan kirkkoisien yksittäisistä maininnoista, jotka tuomitsivat teoksen harhaoppisena mutta eivät juurikaan kertoneet sen sisällöstä. Kirkkoisistä ainakin Serapion Antiokialainen (n. 200 jaa.) on tuntenut *Pietarin evankeliumin*, samoin Origenes, Eusebios Kesarealainen ja Theodoretos Kyrrhoslainen.

Talvella 1886–1887 ryhmä ranskalaisia arkeologeja M. Bouriantin johdolla löysi Akhmimista eli antiikin Panopoliista Ylä-Egyptistä kirjan, joka sisälsi katkelmia *Pietarin evankeliumista*, *[[Pietarin ilmestys|Pietarin ilmestyksestä]]*, *[[Henokin kirja]]sta* sekä eräistä muista teksteistä. Kirja on ajoitettu 500-luvun lopulle, ja sen tekstit julkaistiin 1892. Myöhemmin Oksyrhynkhoksesta on löydetty kaksi lyhyttä papyruskäsikirjoitusta, jotka sisältävät katkelmia *Pietarin evankeliumista* (P.Oxy. 2949 ja P.Oxy 4009). Nämä katkelmat ovat peräisin 100-luvun lopulta tai 200-luvun alusta.  Nämä löydöt viittaavat siihen, että *Pietarin evankeliumi* on ollut aktiivisessa käytössä ainakin joissakin egyptiläisissä luostareissa.

## Sisältö

Säilynyt *Pietarin evankeliumin* jakso sisältää Jeesuksen kärsimyshistorian, ylösnousemuksen ja ylösnousseen ilmestyksiä. Koska evankeliumin alkua ei ole säilynyt, ei tiedetä, rajoittuiko se alun perin kärsimyshistoriaan vai sisälsikö se myös Jeesuksen opetuksia ja tekoja kanonisten evankeliumien tapaan.

### Rakenne

Käytössä on kaksi tapaa viitata *Pietarin evankeliumin* yksittäisiin kohtiin. Seuraavassa taulukossa arabialaiset numerot 1–60 viittaavat Adolf von Harnackin laatimaan jaejakoon, roomalaiset numerot I–XIV J.&nbsp;A.&nbsp;Robinsonin lukujakoon, jota tarkennetaan tarvittaessa liittämällä lukunumeroihin Harnackin numeroinnin mukaiset jaenumerot.

### Erityispiirteitä

Useimpien tutkijoiden mukaan *Pietarin evankeliumi* on kirjallisesti riippuvainen kanonisista evankeliumeista. Niihin verrattuna kärsimyshistorian  ihmeenomaiset piirteet ovat kuitenkin kasvaneet selvästi. Lisäksi tietyissä yksityiskohdissa esiintyy juutalaisvastaisia sävyjä: esimerkiksi syy Jeesuksen ristiinnaulitsemisesta vieritetään juutalaisten niskoille selvemmin kuin *Uudessa testamentissa*.

Tietyissä yksityiskohdissa kuvaus saa dokeettisia piirteitä, eli Jeesuksen ihmisyys ja hänen kärsimyksensä vaikuttaa vain näennäiseltä:

*Pietarin evankeliumi* sisältää vanhimman tunnetun kuvauksen itse ylösnousemuksesta:

## Lähteet

*  
* 

### Viitteet

## Kirjallisuutta
### Suomennos

*  *Pietarin Evankeliumi*. Teoksessa 

### Muita käännöksiä

* *The Gospel of Peter*. Teoksessa 

### Muuta kirjallisuutta

* 

## Aiheesta muualla

* ''The Gospel of Peter''. The Gnostic Society Library. 
* ''Gospel of Peter''. Early Christian Writings.
Fountains of Wayne

**Fountains of Wayne** on yhdysvaltalainen vuonna 1996 perustettu powerpop -yhtye. Sen kuuluisimpiin kappaleisiin kuuluvat esimerikiksi "Radiation Vibe" ja "Stacy's Mom".

## Diskografia
### Albumit
* *[[Fountains of Wayne (albumi)|Fountains of Wayne]]* (1996)
* *[[Utopia Parkway]]* (1999)
* *[[Welcome Interstate Managers]]* (2003)
* *[[Out-of-State Plates]]* (2005)
* *[[Traffic and Weather]]* (2007)
* *[[Sky Full of Holes]]* (2011)
The Elder Scrolls Construction Set

**The Elder Scrolls** **Construction Set** on editointiohjelma Gamebryo-pelimoottoria hyödyntäville *[[The Elder Scrolls III: Morrowind]]*- ja *[[The Elder Scrolls IV: Oblivion]]* -videopeleille. Se tuli *Morrowind*-pelin mukana automaattisesti, kun taas *Oblivion*-pelille se pitää ladata erikseen internetistä. Construction Set antaa täydellisen hallinnan pelin sisältöön kenelle tahansa, joka on valmis käyttämään hieman aikaa sen käytön opettelemiseen. Se on sama työväline, jolla Bethesda Softworks loi *Morrowind*- ja *Oblivion*-pelien maailmat. Vaikka Bethesda Softworks sittemmin hyödynsi uudempaa versiota virallisten liitännäisten tekemiseen *The Elder Scrolls IV: Oblivion* -pelille, silti *Morrowind*- ja *Oblivion*-pelien Construction Set -versiot ovat taaksepäin yhteensopimattomia. The Construction Set antaa faneille mahdollisuuden muokata pelin maailmaa ja tallentaa omat muutoksensa .esp-tiedostomuotoon (*Elder Scrolls plugin*), joka on Construction Setia käyttävien *The Elder Scrolls* -pelien oma tiedostomuoto liitännäisille. Tehdäkseen lisää yksityiskohtaisempia vuorovaikutuksia modien välille, monet modit käännetään .esm-tiedostomuotoon (*Elder Scrolls Master*).

Fanit voivat ladata ja laittaa jakoon näitä itse tekemiään tai toisten tekemiä liitännäisiä (eli ’modeja’) vapaasti internetissä. Niiden avulla voi muuttaa mitä tahansa pelissä; aina uusista hahmojen kyvyistä ja taidoista suuren kartanon lisäämiseen tai täysin uuden juonirakenteen luomiseen. Modien tiedostokoot voivat olla pienimmillään vain muutaman kilotavun kokoisia, koska ne voivat muokata vain vaikkapa pelin olennaisia asetuksia, kuten gravitaation suuruutta, mutta toisaalta tiedostot voivat olla myös paljon suurempia, kuten esimerkiksi 100 megatavua tai enemmän.

Kaikkein suurimmat liitännäiset sisältävät myös lisätiedostoja, joita ei ole pelistä aiemmin löytynyt. Näitä voivat olla esimerkiksi tekstuurit ja 3D-mallit (eli ’meshes’), jotka tuovat peliin täysin uutta materiaalia. Usein nämä pitää itse siirtää oikeaan paikkaan pelin kansioihin, jotta ne toimivat. Jotkut modit on kuitenkin pakattu arkistoihin, jotka voi helposti ja nopeasti purkaa oikeisiin paikkoihin.

## Katso myös

* Creation Kit, vastaava ohjelma *[[The Elder Scrolls V: Skyrim|The Elder Scrolls V: Skyrimille]]*

## Aiheesta muualla
* Planet Elder Scrolls – Sisältää uutisia, artikkeleita ja ilmaisia ladattavissa olevia modeja *TESIII: Morrowind*- ja *TESIV: Oblivion* -peleille. 
* The Elder Scrolls Construction Set Wiki  
* Tamriel Rebuilt – Suurin osa kehittämistyökaluista, jotka laajentavat TES Construction Setia löytyvät täältä. 
* Morrowind Oblivion – Sisältää monia modeja sekä *Morrowindille* että *Oblivionille*. Sisältää myös monia työkaluja, apuvälineitä ja tutoriaaleja. 
* TES Nexus  – Laaja sivusto, josta löytyy suurin osa modeista *Morrowindille* ja *Oblivionille*.
Sinipuu

**Sinipuu** eli **kampetsepuu** (*campechepuu*, *priksilja*, *sinilastu*) (*Haematoxylum campechianum*) on keski- ja eteläamerikkalainen puu, jota on käytetty väriaineen tuottamiseen. Se on saanut nimensä meksikolaisen Campechen kaupungin mukaan.

## Ulkonäkö
Sinipuu on pieni, piikkinen puu, jonka runko on poimullinen, kuin yhteensulautuneiden ohuiden runkojen nippu. Lehdet muodostuvat parittaisista sydämenmuotoisista lehdyköistä. Keltaisia kukkia puhkeaa ympäri vuoden.

Puun ydinpuu on purppuranpunaista ja tiheää; tuoreet lastut uppoavat vedessä. Puuaineksesta lohkotuista lastuista voi liottaa väriainetta.

## Käyttö
Alueen alkuperäiset asukkaat, kuten atsteekit, ovat käyttäneet sinipuuta vuosisatojen ajan sekä tekstiilien ja nahan värjäykseen että lääkeaineena bakteeritulehduksia vastaan. 
Sinipuuta tuotiin Eurooppaan laivalasteittain tekstiiliteollisuuden käyttöön, kunnes synteettiset väriaineet korvasivat sen 1800-luvulla.

## Lähteet

## Aiheesta muualla
* Finto: Kassu – Kasvien suomenkieliset nimet: ''Haematoxylon campechianum''
Kirsi Mattila

**Kirsi Irene Mattila** (o.s. **Korja**, ent. **Rauta**, s. 17. maaliskuuta 1962 Kouvola) on suomalainen kestävyysjuoksija, jonka päämatka oli maraton. Hän edusti Kouvolan Poikia ja Turun Urheiluliittoa ja häntä valmensivat Jorma Rauta, Timo Vuorimaa ja Pasi Mattila.

Mattila oli 73. maastojuoksun MM-kilpailuissa 1989. Hän sijoittui toiseksi Chicagon maratonilla 1991 sekä viidenneksi Berliinin maratonilla 1992 ja 1994. Helsingin EM-kilpailuissa 1994 hän oli seitsemäs ajalla 2.33.32 ja Göteborgin MM-kilpailuissa 1995 kolmastoista juostuaan ajan 2.35.39. Atlantan olympiamaratonin 1996 hän joutui keskeyttämään .

## Aikuisten SM-mitalit
*3 000 metrin juoksu: pronssia 1994
*5 000 metrin juoksu: hopeaa 1996 ja 1998, pronssia 1999
*10 000 metrin juoksu: kultaa 1999, hopeaa 1990, 1994 ja 1996, pronssia 1991 ja 1995 
*15 kilometrin tiejuoksu: kultaa 1990 ja 1991 
*5 kilometrin maastojuoksu: pronssia 1991
*6 kilometrin maastojuoksu: hopeaa 1995 ja 1998, pronssia 1996

## Henkilökohtaiset ennätykset

## Lähteet
*
*
### Viitteet
Donovan McNabb

**Donovan Jamal McNabb** (s. 25. marraskuuta 1976 Chicago, Illinois) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelasi 13 kautta NFL-liigassa. Nykyisin hän toimii NFL Networkin kommentaattorina.

## Ura
Ennen ammattilaisuraansa McNabb pelasi neljä kautta, kaudet 1995–1998, Syracusen yliopiston amerikkalaisen jalkapallon joukkueen aloittavana pelinrakentajana. Hänet nimettiin kaikilla neljällä kaudella Big East Conferencen ensimmäiseen tähdistöön, kolmesti, 1996–1998, konferenssin vuoden hyökkääjäksi ja 1990-luvun päätteeksi Big East Conferencen vuosikymmenen parhaaksi hyökkääjäksi. Hän pelasi yliopistoaikanaan myös koripalloa. Hän opiskeli Syracusessa pääaineenaan puheviestintää.

Philadelphia Eagles varasi McNabbin NFL:ään numerolla kaksi vuoden 1999 NFL Draftin ensimmäisellä kierroksella. Hän pelasi tulokaskaudellaan 12:ssa NFL:n runkosarjaottelussa ja oli kuudessa ottelussa avauskokoonpanossa. Kausina 2000–2009 hän oli Eaglesin aloittava pelinrakentaja kaikissa pelaamissaan NFL-otteluissa, ja hänellä on hallussaan useita joukkueen seuraennätyksiä. Hän on muun muassa eniten otteluja joukkueen riveissä voittanut pelinrakentaja sekä eniten onnistuneita syöttöjä ja touchdown-syöttöjä antanut Eagles-pelaaja. Kaudella 2004 hän onnistui antamaan 24 peräkkäistä onnistunutta syöttöä, mikä on NFL:n ennätys.

Kaudella 2004 McNabb oli auttamassa Philadelphia Eaglesiä etenemään Super Bowliin ensimmäisen kerran sitten kauden 1980. Joukkue kuitenkin hävisi helmikuussa 2005 pelatun Super Bowl -ottelun hallitsevalle mestarille New England Patriotsille pistein 21–24. Lisäksi joukkue oli McNabbin aikana kausina 2001–2003 ja 2009 n  häviävänä osapuolena.

McNabb siirtyi huhtikuussa 2010, muutama kuukausi ennen kauden 2010 alkua, Washington Redskinsiin. Eagles sai vaihdossa kaksi varausvuoroa. Redskinsissä pelattu kausi oli hänen siihenastisen ammattilaisuransa tilastollisesti heikoin aloittavana pelinrakentajana. Hän menettikin aloittavan pelinrakentajan paikkansa Rex Grossmanille kauden kolmessa viimeisessä ottelussa. Marraskuussa 2010 hän teki seuran kanssa viisivuotisen, 78 miljoonan dollarin arvoisen jatkosopimuksen, mutta siirtyi heinäkuussa 2011, jo ennen seuraavan kauden alkua, Minnesota Vikingsiin. Redskins sai vaihdossa kuudennen kierroksen varausvuoron vuonna 2012 sekä ehdollisen kuudennen kierroksen varausvuoron vuonna 2013. 
 
McNabb on valittu kuudesti NFL:n tähdistöotteluun Pro Bowliin, kausina 2000–2004 ja 2009.

## Yksityiselämä
McNabb on naimisissa ja hänellä on vaimonsa kanssa neljä lasta. Heidän ensimmäinen lapsensa, tytär, syntyi vuonna 2004, vuonna 2008 heille syntyi kaksoset, poika ja tytär, ja vuonna 2009 heille syntyi poika. 

## Lähteet
*Donovan McNabbin viralliset verkkosivut 
*McNabb Minnesota Vikingsin verkkosivuilla  
*McNabb sivustolla NFL.com 

### Viitteet
Mustakakadu

**Mustakakadu** (*Zanda funereus*) on suurikokoinen, tumma australialainen kakadu.

## Koko ja ulkonäkö
Mustakakadu on noin 67 cm pitkä ja painaa 750–900 grammaa. Se on yleisväriltään mustanruskea, ja varsinkin alapuolen höyhenten reunukset ovat kellertävät. Poskessa on kellertävä laikku ja mustassa pyrstössä on keltainen tai valkoinen kuvio. Se nostaa toisinaan päälaenhöyhenensä töyhdöksi. Nokka on tummanharmaa, iiris tummanruskea ja koivet ruskeat. Naaraan poskilaikku on kirkkaampi ja nokka on luunvärinen. Nuoret linnut muistuttavat naarasta. Mustakakadut ovat vilkkaita ja äänekkäitä. Niiden lentoääni on lajityypillinen kova huuto "kii-ou", varoitusääni karhea kirkaisu. Mustakakadut voivat elää vankeudessa 50-vuotiaiksi.

Mustakakadujen ruokailulento on rauhallista lepattelua. Muuttomatkoillaan ne lentävät hyvin korkealla ja pitävät yhteyttä toisiinsa jatkuvalla huutelulla.

## Esiintyminen
Mustakakadua tavataan Kaakkois-Australiassa. Sen elinympäristön laajuus on 100&nbsp;000–1&nbsp;000&nbsp;000 neliökilometriä ja sen populaation koko on yli 20&nbsp;000 yksilöä. Laji on jaettu eli "splitattu", ja entinen alalaji *baudini* on erotettu omaksi lajiksi lyhytnokkakakadu (*Zanda latirostris*). Mustakakadu elää Australian kaakkoisosassa Queenslandin keskiosista aina Kengurusaarelle ja Eyren niemimaalle sekä Tasmaniassa ja Bassinsalmen suurimmilla saarilla.

## Elinympäristö
Mustakakadut asuvat enimmäkseen vain tuoreissa ja vetisissä metsissä, käyden harvinaiseksi kuivilla alueilla.

## Lisääntyminen
Mustakakadun pesä on syvässä puunkolossa, tavallisesti eukalyptuksessa. Naaras munii yhden tai kaksi munaa ja hautoo niitä noin kuukauden. Muna on kooltaan 50 mm x 34,7 mm. Koiras ruokkii hautovaa naarasta kolme-neljä kertaa päivässä.  Jos naaras munii kaksi munaa, se munii toisen munan 4–7 päivää ensimmäisen jälkeen. Toinen muna jää usein kuoriutumatta, tai jos se kuoriutuu, jää poikanen yleensä pieneksi ja kuolee pian. Pesäpoikasaika on 12–13 viikkoa. Molemmat emot ruokkivat poikasia aikaisin aamulla ja toistamiseen myöhään iltapäivällä. Poikasia ruokitaan vielä pesästä lähdön jälkeen noin neljän kuukauden ajan.

## Ravinto
Mustakakadut syövät siemeniä, pähkinöitä, marjoja, hedelmiä, kukkia sekä hyönteisiä ja niiden toukkia. Paikoin ne ovat puutarhurien riesana syömällä omenista siemenet. Metsänviljelyalueilla ne syövät radiatamännyn (*Pinus radiata*) siemeniä aiheuttaen suuria taloudellisia menetyksiä.

Mustakakaduparvi ruokailee puun latvustossa hyvin huomaamattomasti. Yksi tai kaksi lintua on vartiossa, ja vaaran havaittuaan ne varoittavat kirkumalla, jolloin koko parvi lennähtää pois. 

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
*ITIS: Calyptorhynchus funereus 
* World Parrot Trust

### Viitteet
Riikka Niemelä

**Riikka Johanna Niemelä** (s. 15. marraskuuta 1975 Kannus) on entinen suomalainen 400&nbsp;metrin juoksija. Hän edusti Kannuksen Uraa ja häntä valmensivat Juho Kössi ja Pentti Pulkkinen.

Niemelä kuului Suomen joukkueeseen, joka sijoittui viidenneksi 19-vuotiaiden MM-kilpailujen 4&nbsp;×&nbsp;400&nbsp;metrin viestissä Lissabonissa 1994 ikäluokan Suomen ennätysajalla 3.37,55. 22-vuotiaiden EM-kilpailuissa Turussa 1997 hän oli 400&nbsp;metrillä kuudes ajalla 54,06 sekä kuului Suomen pitkän viestin joukkueeseen, joka oli neljäs uudella 22-vuotiaiden Suomen ennätysajalla 3.34,88. Hän voitti uransa aikana yhden aikuisten maaottelujuoksun 400&nbsp;metrillä, Helsingissä elokuussa 1996, ja oli voittamassa kahta 4&nbsp;×&nbsp;400&nbsp;metrin viestiä. Hän juoksi ennätyksensä 53,52 s Tampereella 1997.

Niemelä voitti 400 metrin Suomen mestaruuden Tampereella 1996 ajalla 54,13 s. SM-hopeaa hän sai Lappeenrannassa 1997 sekä SM-pronssia Tuusulassa 1994 ja Lapualla 1995.

## Lähteet
*
2. jääkäriprikaati

**2. Jääkäriprikaati** tarkoittaa seuraavia asioita:

* 2. Jääkäriprikaati Suomen sisällissodassa suomalaisista jääkäreistä pääosin muodostettu prikaati
* 2. Jääkäriprikaati jatkosodassa 1941 perustettu jääkäriprikaati
House–tree–person-testi

**House–tree–person-testi** eli HTP on projektiiviseen ilmaisuanalyysiin perustuva psykologinen tutkimusmenetelmä erityisesti lasten persoonallisuuden ja psyykkisen kehityksen analysoimiseksi.

Testissä tutkittavaa lasta pyydetään piirtämään väriliiduilla tai lyijykynällä vähintään kolme kuvaa: talo, puu ja ihminen. Tämän jälkeen tutkija esittää kysymyksiä näistä piirroksista. 

Taustalla on käsitys, että lapsi projisoi oman persoonallisuutensa tiedostamattomia piirteitä näihin piirroksiin, minkä sitten tutkija voi piirroksista tulkita. Tulkinnassa talon ajatellaan symboloivan tutkittavan kotioloja ja perhesuhteita, puu kertoo tiedostamattomista minätuntemuksista ja ihminen puolestaan symboloi minäkäsitystä. Tulkinnan tueksi on kehitetty pisteytysjärjestelmä.

Menetelmän kehitti 1940-luvulla yhdysvaltalainen psykologi John N. Buck (1906–1983).

## Lähteet
Jess Willard

**Jess Willard** (29. joulukuuta 1881 St.Clere, Kansas, Yhdysvallat &ndash; 15. joulukuuta 1968 Los Angeles, Kalifornia, Yhdysvallat) oli nyrkkeilyn raskaansarjan maailmanmestari vuosina 1915&ndash;1919.

Jess Willard työskenteli cowboyna lähes kolmenkymmenen vuoden ikäiseksi ennen kuin alkoi vakavissaan nyrkkeillä. Hän kuitenkin suurikokoisena menestyi erinomaisesti ja yllättäen Havannassa 5. huhtikuuta 1915 voitti maailmanmestaruuden Jack Johnsonilta tyrmäyksellä 26. erässä. Maailmanmestaruuden vei vasta sodan jälkeen Jack Dempsey 4. kesäkuuta 1919 Ohion Toledossa. Ottelu päättyi tyrmäykseen kolmannessa erässä.

Nyrkkeilyuran jälkeen Willard esiintyi vaudeville-esityksissä sekä Buffalo Billin kiertueella.

## Lähteet

## Aiheesta muualla
Heini Sistonen

**Heini Karoliina Sistonen** (s. 3. maaliskuuta 1973 Tampere) on entinen suomalainen pika-aitajuoksija. Hän edusti Tampereen Pyrintöä ja häntä valmensivat Pekka Peltonen ja Aki Salo.

Sistonen voitti 100&nbsp;metrin aitajuoksun Suomen mestaruuden Tampereella 1996 ajalla 13,66 s. Samojen kilpailujen alkueräjuoksussa hän teki ennätyksensä 13,55 s. Sisäratojen SM-kilpailuissa hän saavutti 60&nbsp;metrin aitajuoksussa kultaa Jyväskylässä 1994 ennätyksellään 8,40 s sekä pronssia Tampereella 1995 ajalla 8,46 s.

Sistonen edusti Suomea kerran aikuisten ulkorata- ja hallimaaottelussa sekä Euroopan cupin kilpailussa.

## Lähteet
*
Minnelaulu

**Minnelaulu** eli minnerunous () oli keskiajalla Saksassa esiintynyt runouden laji, jota esitettiin laulamalla yksiäänisesti harpun tai viulun säestyksellä. Lauluja sävellettiin 1400-luvun alussa myös moniäänisiksi, mutta näiden merkitys jäi vähäiseksi. Minnelaulua esiintyi 1100-luvun loppupuolelta 1400-luvulle asti, mutta suosituinta se oli 1200-luvun alkuvuosikymmeninä. Se oli trubaduurirunouden saksalainen vastine, jonka vaiheet liittyvät 1300-luvulta alkaen myös mestarilauluihin.

Yleensä johonkin kirkkosävellajiin sävelletyn minnelaulun sisältö oli usein naista ihannoivaa lemmenrunoutta, mutta muitakin aiheita esiintyi. Minnelaulun tärkeimmät muodot olivat Lied, Leich ja Spruch. Lied tarkoitti alkuaan laulua yleensä. Sen muotoja olivat Botenlied, Erntelied (elojuhlalaulu), Kreuzlied (ristiretkeläislaulu) ja Tagelied (aamulaulu). Leich oli tanssilauluja ja uskonnollisia aiheita käsittelevä runouden muoto, jonka tuotosten pituus oli usein useita satoja rivejä. Spruchin aiheet olivat opettavia ja mietiskeleviä.

Runojen esittäjät olivat etenkin alkuaikoina lähes yksinomaan aatelisia, mutta myöhemmin heidän joukossaan oli myös porvarillisia kierteleviä laulajia. Tunnetuimpia laulajia olivat
*Friedrich von Hausen (k. noin 1190)
*Hartmann von Aue (k. noin 1210), joka toi runouden piiriin Arthur-kuninkaan tarinat
*Gottfried von Strassburg (k. noin 1215)
*Wolfram von Eschenbach (k. noin 1220), joka kirjoitti ''Parzival''-eepoksen
*Walther von der Vogelweide (k. noin 1230) oli minnelaulujen huippukauden omaperäinen lyyrikko
*Neidhart von Reuenthal

## Katso myös
*Hovikirjallisuus

## Lähteet
*Spectrum, WSOY 1978, hakusana hovikirjallisuus
*Factum, Weilin+Göös 2004
*Uusi tietosanakirja, Tietosanakirja oy 1963
Cartoon attribution strategy test

**Cartoon attribution strategy test** eli **CAST** on nimitys projektiivisiin testeihin kuuluvalle psykologiselle testimenetelmälle. Testillä pyritään selvittämään tutkittavan ajattelu- ja toimintatapoja, saamansa palautteen tulkintapoja sekä tapahtumien syitä koskevia päätelmiä, eli sellaisia persoonallisia piirteitä, joilla hän pyrkii ratkaisemaan erilaisia haasteita suoritus- ja sosiaalisissa tilanteissa.

Testissä tutkittavalle esitetään yhteensä kaksitoista mustavalkoista kuvaa, neljässä kolmen kuvan sarjassa. Kuvissa on hypoteettisia suoritustilanteita ja sosiaalisia tilanteita, joissa voi esiintyä ongelmallisia ajattelu- ja tulkintatapoja. Tutkittavaa pyydetään vastaamaan, mitä kuvitteellinen henkilö tilanteessa ajattelee ja tekee. Vastaukset käsitellään ja pisteytetään testiin kuuluvan pisteytysjärjestelmän mukaan. 

Testin taustateoriaa voi hieman yleistäen luonnehtia kognitiiviseen sosiaalipsykologiaan perustuvaksi. 

Testi on kehitetty Suomessa 1990-luvulla.
Tehtävä Alpeilla

**Tehtävä Alpeilla** (*The Eiger Sanction*) on Clint Eastwoodin ohjaama jännityselokuva vuodelta 1975. Pääosissa ovat ohjaaja ja George Kennedy.

Elokuva on saanut tunnustusta realistisista kiipeilyosioistaan. Eastwood kiipeilee elokuvassa itse eikä käytä sijaisnäyttelijöitä.

Elokuva perustuu Rodney William Whitakerin nimimerkillä Trevanian kirjoittamaan 1972 ilmestyneeseen samannimiseen, James Bond -tarinoita parodioivaan romaaniin. Romaani ilmestyi suomeksi 1974 Weilin+Göösin kustantamana ja Matti Kannoston suomentamana.

## Juoni
Eastwood on Hemlock, eläkkeelle siirtynyt palkkamurhaaja, joka on suunnannut energiansa rauhallisempaan työhön taiteen opettajaksi ja keräilijäksi. Vanha pomo suostuttelee Hemlockin kuitenkin takaisin vaarallisiin kuvioihin ja hän saa tehtäväksi eliminoida kaksoisagentin, joka murhasi hänen vanhan työkumppaninsa ja ystävänsä. Palkkioksi luvataan kulujen ohella eräs hänen erityisesti tavoittelemansa arvokas taideteos.

Hemlock aloittaa jahdin koulutuskeskuksessa eliminoimalla vanhan vihollisensa (Jack Cassidy), joka ei kuulunut oikeastaan tehtävään. Hän kaappaa miehen mukaansa jeeppiin ja jättää tämän keskelle erämaata ilman mitään varusteita.

Ajojahti vie aina Sveitsin Alpeille asti, Kleine Scheidegg -solan yläpuolella kohoavalle Eigervuorelle. Hänellä on neljä epäiltyä vuoristokiipeilijää, joista yksi on hänen etsimänsä mies. 

## Näyttelijöitä

## Arvioita
*[[Video-opas|Video-oppaassa]]* vuodelta 1994 Asko Alanen sanoo *Tehtävää Alpeilla* pirulliseksi ja tosikkomaiseksi tapposeikkailuksi huikeissa maisemissa. Hän antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Make A Picture Story

**Make A Picture Story** eli **MAPS** on nimitys projektiivisiin testeihin kuuluvalle psykologiselle testimenetelmälle, jonka tarkoituksena on antaa tietoja tutkittavan persoonallisuudesta, erityisestä psykososiaalisista reagointityyleistä.

Testissä tutkittavalle annetaan taustakuvia, joille häntä pyydetään asettelemaan mm. ihmisiä ja eläimiä esittäviä hahmoja. Tämän jälkeen tutkittavaa pyydetään kertomaan, mitä kuvassa tapahtuu.

Testin kehitti yhdysvaltalainen psykologi Edwin S. Schneidman 1940-luvulla.
Kai Nordberg

**Kai Nordberg** (s. 1968 Helsinki) on suomalainen elokuvatuottaja. Nordberg työskenteli Berliinissä valokuvaajana ulkomaankirjeenvaihtajana vuosina 1989–1994, minkä lisäksi hän opiskeli elokuva- ja televisiotiedettä ja tiedotusoppia Freie Universität Berlinissä. Vuodesta 1994 alkaen hän on ohjannut, käsikirjoittanut ja tuottanut lukuisia dokumenttielokuvia ja tuottanut pitkiä näytelmäelokuvia. Nordberg perusti Making Movies Oy:n vuonna 1996 ja toimii sen toimitusjohtajana pitkien näytelmäelokuvien tuottajana.

Nordberg on toiminut myös koulutusjaosto AVEK:n puheenjohtaja ja hallituksen varapuheenjohtaja.

Nordberg on ollut naimisissa näyttelijä Outi Mäenpään kanssa.

## Aiheesta muualla
* 
*
Vjazniki

**Vjazniki** () on kaupunki Vladimirin alueella Venäjällä. Se sijaitsee Kljazmajoen rannalla 113 kilometriä Vladimirista itään. Kaupunki on Vjaznikin piirin keskus. Sen kautta kulkee Moskovan, Nižni Novgorodin ja Kazanin välinen M7-valtatie. Vjaznikin asema Moskovan ja Nižni Novgorodin välisellä rautatiellä sijaitsee 8 kilometrin päässä kaupungista. Asukkaita on 41&nbsp;500 henkeä (vuonna 2008).

1100-luvulla kaupungin paikalla sijaitsi Rostovin ja Suzdalin ruhtinaskunnan rajalinnoitus, jonka mongolivalloittajat hävittivät vuonna 1238. Vjaznikin kylä on ilmeisesti syntynyt 1500-luvun lopussa. Vuonna 1613 siitä tuli kauppias- ja käsityöläisasutus ja vuodesta 1622 lähtien tärkeä pyhiinvaelluspaikka ”ihmeitätekevän” Kazanin jumalanäidin ikonin ansiosta. 1600-luvun alussa seudusta muodostui ikonimaalauksen ja pellavanjalostuksen keskus. Vuonna 1676 tsaari Aleksei Mihailovitšin määräyksestä kylän viereen rakennettiin Jaropoltšin linnoitus, joka tuhoutui vuoden 1703 tulipalossa. Vuonna 1778 Vjaznikista tuli Vladimirin lääniin kuulunut kihlakuntakaupunki. 1800-luvulla kaupunkiin syntyi tekstiiliteollisuutta. Nykyään Vjazniki on yksi Venäjän pellavanjalostuksen keskuksista.

Nähtävyyksiä ovat Jaropoltšin mäellä sijaitseva Pyhän kolminaisuuden kirkko (1756–1761), Marian ilmestyksen kirkko (1682–1683) sekä lukuisat 1800–1900-luvun alun kauppiastalot ja koristeelliset puurakennukset.

## Lähteet
* 

## Aiheesta muualla

* Vjaznikin piirin sivusto
Object Relations Technique

**Object Relations Technique** eli **ORT** on projektiivisiin testeihin kuuluva psykologinen tutkimusmenetelmä. Sitä käytetään persoonallisuuden ja erityisesti objektisuhteiden tutkimuksen välineenä.

Testissä tutkittavalla esitetään kaksitoista kuvaa, joissa esiintyy epäselviä ihmishahmoja. TAT-testin tavoin tutkittavaa pyydetään kertomaan, mitä kuvissa on tapahtunut, tapahtuu ja tulee tapahtumaan.

Koska testissä esitettävät kuvat ovat epäselviä ja tulkinnanvaraisia, testin teoria olettaa, että tutkittava projisoi kuviin oman persoonallisuutensa piirteitä, kuten psykoanalyysin teoriaan kuuluvia objektisuhteita, ahdistuksiaan ja puolustusmekanismejaan. Tämä voidaan sitten päätellä tutkittavan antamista vastauksista.

Testin julkaisi englantilainen psykologi Herbert Phillipson 1950-luvulla.
Vjatskije Poljany

**Vjatskije Poljany** (, ) on kaupunki Kirovin alueella Venäjällä. Se sijaitsee Vjatkajoen rannalla 350 kilometriä Kirovista kaakkoon. Kaupungin kautta kulkee Kazanin ja Agryzin välinen rautatie (Vjatskije Poljanyn asema). Asukkaita on 38&nbsp;800 henkeä (vuonna 2008).

1500-luvulle saakka paikalla sijaitsi pieni udmurttikylä. Vuonna 1596 perustettiin Kristuksen syntymän luostari, jonka ympärille syntyi vilkas kauppataajama. Vuonna 1915 rakennettiin sen kautta kulkeva Moskovan ja Jekaterinburgin välinen rautatie. Vuonna 1938 Vjatskije Poljany sai kaupunkimaisen taajaman statuksen ja vuonna 1942 siitä tuli kaupunki.

Nykyään Vjatskije Poljanyssa on konepaja, puunjalostus- ja elintarviketeollisuutta.

## Lähteet
* 

## Aiheesta muualla
* Vjatskije Poljanyn sivusto
Salaperäinen kerho

**Salaperäinen kerho** () on yhdysvaltalainen gangsteri- ja rikoselokuva vuodelta 1931. Sen ohjasi ja tuotti George W. Hill. Käsikirjoittajana oli Frances Marion. Elokuvassa näyttelevät pääosia Wallace Beery, Lewis Stone, Johnny Mack Brown, Jean Harlow, Clark Gable ja Ralph Bellamy. Mustavalkoinen, noin 83 minuutin´pituinen elokuva sai ensi-iltansa Yhdysvalloissa 18. huhtikuuta vuonna 1931. Metro-Goldwyn-Mayer ja Cosmopolitan Productions tuottivat elokuvan. Elokuva tehtiin lyhyessä ajassa.

## Näyttelijät

## Aiheesta muualla
* 
* 
*
Sudogda

**Sudogda** () on kaupunki Vladimirin alueella Venäjällä. Se sijaitsee Kljazmaan laskevan Sudogda-joen rannalla 40 kilometriä Vladimirista kaakkoon. Kaupunki on Sudogdan piirin keskus. Asukkaita on 12&nbsp;400 henkeä (vuonna 2008).

Paikkakunta tunnetaan 1600-luvulta lähtien. Vuonna 1778 siitä tuli Vladimirin lääniin kuulunut kihlakuntakaupunki. Nykyään Sudogdassa on lasikuitutehdas, pellavanjalostusta, huonekalu- ja elintarviketeollisuutta.

## Lähteet
* 

## Aiheesta muualla

* Sudogdan kaupungin sivusto 
* Sudogdan piirin sivusto
Sojuz TM-21

**Sojuz TM-21** oli venäläinen miehitetty avaruuslento Mir-avaruusasemalle. Alus kiersi maan 2&nbsp;940 kertaa 180 vuorokaudessa alkaen 14. maaliskuuta 1995 ja päättyen 11. syyskuuta 1995. Alus vei asemalle kolme kosmonauttia, miehistö EO-18, ja toi takaisin kaksi yhden palatessa toisella lennolla. Sukkula (STS-67) oli lennolla ja avaruudessa oli samanaikaisesti ennätykselliset 13 ihmistä. Lennon tunnus oli Uragan (Урага́н) eli hurrikaani.

## Miehistö
Laukaistiin avaruuteen
*Vladimir Dežurov Venäjän avaruusjärjestö
*Gennadi Strekalov Venäjän avaruusjärjestö
*Norman Thagard NASA

Paluu:
*Anatoli Solovjov Venäjän avaruusjärjestö
*Nikolai Budarin Venäjän avaruusjärjestö

## Lähteet

* Spacefacts
* Frieds-partners.org